গোপালগঞ্জে ‘কমিউনিটি পুলিশিং ডে’ পালিত | বাংলাদেশ সংবাদ সংস্থা (বাসস)
Home বিভাগীয় সংবাদ গোপালগঞ্জে ‘কমিউনিটি পুলিশিং ডে’ পালিত
গোপালগঞ্জ, ২৬ অক্টোবর ২০১৯ (বাসস) : জেলায় আজ শনিবার র‌্যালী, আলোচনাসভা ও বিতর্ক প্রতিযোগিতার মধ্য দিয়ে ‘কমিউনিটি পুলিশিং ডে’ পালিত হয়েছে।
জেলা পুলিশ ও জেলা কমিউনিটি পুলিশিং ফোরাম যৌথভাবে এসব কর্মসূচী পালন করে।
‘পুলিশের সঙ্গে কাজ করি-মাদক, জঙ্গি ও সন্ত্রাসমুক্ত দেশ গড়ি’- শীর্ষক প্রতিপাদ্য নিয়ে পুলিশ সুপারের কার্যালয়ের সামনে থেকে একটি র‌্যালী বের করা হয়। র‌্যালীটি জেলা শহরের বিভিন্ন সড়ক প্রদক্ষিণ করে শেখ ফজলুল হক মনি মিলনায়তনের সামনে গিয়ে শেষ হয়।
পরে সেখানে ‘কমিউনিটি পুলিশিং অপরাধ দমনে চালিকা শক্তি’ বিষয়ের উপর বিতর্ক প্রতিযোগিতা অনুষ্ঠিত হয়।
এতে পক্ষে মুকসুদপুর উপজেলার এসজে মডেল স্কুল এবং বিপক্ষে গোপালগঞ্জ সদরের এসএম মডেল গভঃ হাইস্কুল অংশগ্রহন করে। মুকসুদপুর উপজেলার এসজে মডেল স্কুল দল বিজয়ী হয়।
পরে সেখানে অনুষ্ঠিত আলোচনাসভায় জেলা পরিষদের চেয়ারম্যান চৌধুরী এমদাদুল হক, পুলিশ সুপার মুহাম্মদ সাইদুর রহমান খান, সদর উপজেলা চেয়ারম্যান শেখ লুৎফর রহমান বাচ্চু, জেলা পুলিশিং কমিউনিটি ফোরামের আহবায়ক খোন্দকার এহিয়া খালেদ সাদী বক্তব্য রাখেন।